|  |  |
| --- | --- |
| **C:\Users\Magnhild\AppData\Local\Microsoft\Windows\INetCache\Content.Outlook\GP3QQ1IU\PNGKommunevåpenHareid_1517.png** | **HAREID KOMMUNE** |
|
|
|

**Tilleggsinnkalling**

|  |  |
| --- | --- |
| **Utval:** | Formannskapet |
| **Møtestad:** | Kommunestyresalen |
| **Dato:** | 25.03.2022 |
| **Tid:** | Kl. 14:00 |

Gyldig forfall skal snarast meldast til servicetorg og politisk sekretariat på telefon 70 09 50 00 eller [politikk@hareid.kommune.no](mailto:politikk@hareid.kommune.no), som kallar inn vara. Forfallet skal grunngjevast.

Varamedlemer møter berre etter eiga innkalling.

Medlemmer som er inhabile i ei sak vert bedne om å gi melding, slik at varamedlemmer kan kallast inn.

Møtet er ope for publikum, bortsett frå når det eventuelt skal behandlast saker som er unnatekne offentleg innsyn.

Saksdokumenta er publiserte på [www.hareid.kommune.no](https://www.hareid.kommune.no/aktuelt/tekniske-problem-med-postlister-og-motedokument.71335.aspx).

**Sakliste**

|  |  |  |
| --- | --- | --- |
| **Sak nr.** | **Sakstittel** | **Arkivsaksnr**. |
| 31/22 | Volda Ørsta Flyklubb - søknad om eingongsstøtte | 22/312 |
| 32/22 | Ny oppmoding om busetting av flyktningar i 2022 | 21/2372 |

Hareid, 24.03.2022

|  |
| --- |
| Bernt Brandal |
| ordførar |

|  |  |  |  |
| --- | --- | --- | --- |
| **C:\Users\Magnhild\AppData\Local\Microsoft\Windows\INetCache\Content.Outlook\GP3QQ1IU\PNGKommunevåpenHareid_1517.png** | **Hareid kommune** |  |  |
| **Vår referanse:** | 22/312 22/3154 |
| **Saksbehandlar:** | Bent Arild Grytten |
| **Dato:** | 22.03.2022 |
|  |  |  |  |

**Saksframlegg**

| **Saksnr.** | **Utval** | **Møtedato** |
| --- | --- | --- |
| 31/22 | Formannskapet | 25.03.2022 |

**Volda Ørsta Flyklubb - søknad om eingongsstøtte**

|  |
| --- |
| **Samandrag:** Volda Ørsta Flyklubb søker om eingongsstøtte for å oppretthalde drift, derunder søk og redning, som del av beredskapstenesta underlagt flytenesta og Hovudredningssentralen. Klubben har bygd nytt klubblokale. Som følgje av auka materialkostnad søker dei no kommunane i Sjustjerna om totalt 350 000 kroner i eingongsstøtte. Fordelt på sju kommunar vert dette kr 50 000 pr. kommune. |

|  |
| --- |
| **Kommunedirektøren si tilråding:**  Hareid formannskap ser positivt på flyklubben sitt arbeid knytt til søk og redning, men registrerer at det ikkje ligg føre budsjettmidlar til slike føremål i 2022. Kommunen kan derfor ikkje yte støtte til Volda og Ørsta Flyklubb. |

|  |
| --- |
| **Vedlegg:** |
| Søknad om økonomisk eingongsstøtte |
| Presentasjon til sjustjerna |

|  |  |  |  |  |
| --- | --- | --- | --- | --- |
| **Saksopplysningar:** Volda Ørsta Flyklubb har i brev dagsett 27. oktober 2021 søkt om økonomisk eingongsstøtte frå kommunane (Sjustjerna) på Søre Sunnmøre. Ordførarane drøfta søknaden i møte 26.11.21 og det vart semje om å be kommunedirektørane om å legge fram politisk sak om dette i dei respektive kommunane, då ordførarmøtet i Sjustjerna korkje har mandat eller eigne midlar til å gjere vedtak om denne søknaden  Det er søkt om totalt kr 350.000 som eingongstilskot, noko som vil utgjere kr 50.000 frå kvar av dei sju kommunane.  Bakgrunnen for søknaden er at flyklubben har bygd nytt klubblokale som vart ferdig i 2021. Dette kosta ca. 6,5 mill. kroner. Sluttsummen vart nesten 500.000 kroner meir enn det som var venta. Grunnen til overskridinga kom i stor grad frå auka materialkostnader.  Etter det som vert opplyst frå flyklubben er den langsiktige gjelda i Volda Ørsta Eigedom AS no på ca. kr 2,5 mill. Slik vi oppfattar opplysningane i søknaden er klubblokale og hangar eigd av flyklubben, medan grunnen bygga står på, er eigd av Avinor AS og festa av Volda Ørsta Flyklubb.  Klubben hadde i oktober 2021 113 medlemar frå heile regionen, og er med det den største flyklubben mellom Bergen og Trondheim. Arbeidet i flyklubben er hovudsakeleg:   1. -Å drive flyskule med mål om å utdanne 10 pilotar i året 2. -Drift av modellflyavdeling med eigen flyplass på Krøvelseidet 3. -Beredskap via Norges Luftsportforbund og Flytenesten. Dette er ein del av den friviljuge beredskapen, underlagt Hovudredningssentralen og naudetatane. 4. -Luftsportaktivitetar, m.a. med tilbod om flyging lokalt (rundflyging i nærområdet m.m.) 5. -Viktig aktør på Ørsta/Volda lufthamn, m.a. med tilbod om fylling av drivstoff til fly.   Det vert i søknaden fokusert på betydninga klubben har i oppgåver knytt til søk og redning. Her vert det gitt støtte frå Norges Luftsportsforbund til øvingar/trening og til skarpe oppdrag med søk og redning. Men det er berre sjølve utgiftene som vert dekt, ikkje betaling til pilotar og mannskap. Oppdraga går ut på leiting over fjell, fjordar, langs kysten og ut over havet. Vurderinga frå flyklubben er at det er ein viktig del av beredskapen for lokalsamfunna.  I klubblokala lagt til rette med beredskapsrom/planleggingsrom og kvilerom for besetninga på fly. Det er til orientering alltid med tre personar i kvart fly under oppdrag med søk og redning.  **Vurdering og konklusjon:** Volda Ørsta Flyklubb gjer ein positiv innsats for lokalsamfunna våre, og er ein del av totalberedskapen knytt til søk og redning. Den frivillige innsatsen knytt til dette arbeidet er av stor verdi.  Det er og tvillaust og forståeleg at den uvanleg store prisauken på byggetilfang og byggetenester har ført til ei auka økonomisk belastning i dette byggeprosjektet.  Dessverre har ikkje Hareid kommune budsjettmidlar som kan nyttast til dette formålet og kommunen har heller ikkje relevante fondsmidlar som kan nyttast. Kommunedirektøren må såleis tilrå at omsøkt beløp på kr. 50.000.- ikkje vert innvilga.   Likestillingsmessige sider ved saka:  Ingen kjende  Konsekvensar for folkehelsa:  Ingen kjende  Miljøkonsekvensar:  Ingen kjende  Økonomiske konsekvensar:  Ingen, slik tilrådinga ligg føre  Beredskapsmessige konsekvensar:  Ingen kjende  Konsekvensar for barn og unge:  Ingen kjende   |  |  | | --- | --- | | Ragnhild Velsvik Berge | Bent Arild Grytten | | kommunedirektør | rådgjevar | |

|  |  |  |  |
| --- | --- | --- | --- |
| **C:\Users\Magnhild\AppData\Local\Microsoft\Windows\INetCache\Content.Outlook\GP3QQ1IU\PNGKommunevåpenHareid_1517.png** | **Hareid kommune** |  |  |
| **Vår referanse:** | 21/2372 22/3291 |
| **Saksbehandlar:** | Ingeborg Bjåstad |
| **Dato:** | 24.03.2022 |
|  |  |  |  |

**Saksframlegg**

| **Saksnr.** | **Utval** | **Møtedato** |
| --- | --- | --- |
| 32/22 | Formannskapet | 25.03.2022 |

**Ny oppmoding om busetting av flyktningar i 2022**

|  |
| --- |
| **Samandrag:** I brev frå Integrerings- og mangfaldsdirektoratet (IMDi) datert 18.03.2022 (vedlegg), vert Hareid kommune oppmoda om å busette til saman 60 flyktningar i 2022. Det er ein auke frå 11 busettingsplassar i 2022. |

|  |
| --- |
| **Kommunedirektøren si tilråding:**  På oppmoding frå Integrerings- og mangfaldsdirektoratet (IMDi) vil Hareid kommune busette til saman 60 flyktningar i 2022. |

|  |
| --- |
| **Vedlegg:** |
| Vedr. 21-06648-4 - Ny oppmoding 2022 - Hareid kommune |

|  |
| --- |
| **Andre relevante dokument:** |
| Vedr. 21-06648-4 - Ny oppmoding 2022 - Hareid kommune |

|  |  |  |  |  |
| --- | --- | --- | --- | --- |
| **Saksopplysningar:** Hausten 2021 oppmoda IMDi 212 kommunar om å busette til saman 5500 flyktningar i 2022, Hareid kommune vart oppmoda om å busette 11 flyktningar og dette vart også vedteke i kommunestyret den 09.12.2021.  Dette var før krigen i Ukraina braut ut. Krigen i Ukraina har ført til at behovet for busetting har stege monaleg. IMDi varsla alle kommunane i landet om dette i brev datert 4. mars.  Dei nyaste prognosane viser at behovet for busetting i 2022 er berekna til å vere om lag 35.000 personar. IMDi har i samråd med KS fordelt dette talet på alle kommunar i landet, Hareid kommune vert oppmoda om å busette til saman 60 flyktningar. Vedtaket skal ikkje inkludere familiesameinte eller innehalde andre reservasjonar.  Talet som ligg til grunn for denne nye oppmodinga inneber ein auke på kring 30.000 busettingsplassar. Dette talet er samstundes usikkert på det noverande tidspunktet. Vi veit ikkje kor lenge krigen i Ukraina vil vare, eller kor mange som vil kome til Noreg, verken på kort eller lengre sikt.  Det er vedteke at ukrainske statsborgarar skal få mellombels, kollektivt vern. I tillegg til ukrainske flyktningar er det også andre grupper som skal busettast i 2022. Det er difor viktig at kapasiteten til å busette flyktningar kan justerast i tråd med det samla behovet.  Økonomi:  IMDi har stønadsordningar som blir utløyste for personane som kommunen skal busette. Det skal legge til rette for at kommunen skal kunne auke kapasiteten i tråd med behovet. Det vil særleg vere kvinner, barn og eldre flyktningar som kjem frå Ukraina. Det er viktig at kommunen legg planar for å bygge opp tenesteapparatet for fleire flyktningar frå Ukraina og andre land. Dette dreier seg om både bustader, helsetenester, introduksjonsprogram, barnehageplassar og skule.  Personar som får mellombels, kollektivt vern er i målgruppa for busetting med offentleg hjelp, og vert busette etter avtale mellom IMDi og kommunen på same måte som andre flyktningar. Opphaldsløyva dannar grunnlag for rett og plikt til å delta i introduksjonsprogram i samsvar med integreringslova (gjeld aldersgruppa 18-55 år), så lenge flyktningen er busett etter avtale mellom kommunen og IMDi. Busettinga av ukrainske flyktningar utløyser dermed ordinært integreringstilskot.  Det er ulike satsar for tilskot. Tilskota er avhengige av i kva kategori ein person tilhøyrer ved busetting i år 1.  Integreringstilskot einsleg vaksen kr. 234 900,- per år Integreringstilskot vaksne og barn i familiar kr. 189 400,- per år barnehagetilskot, barn 0-5 år kr. 27 100,- per år eldretilskot, fylt 60 år ved busetting kr. 176 000,- per år  I tillegg er det tilskot for vaksne som har rett og plikt til norsk og samfunnskunnskap, tilskot knytt til busetting av einslege mindreårige, og eige tilskot for å dekke ekstraordinære utgifter ved busetting av personar med lågare funksjonsevne og/eller åtferdsvanskar.  Minimumstilskot per person vil vere kr. 189 400,- for år 1, og dersom 60 vert busette vil tilskotet for desse i 2022 vere på kr. 11 364 000,-.  Etter busetting og familiesameinte frå tidlegare år (2018-2021) har vi desse tala på personar x integreringstilskot. Integreringstilskot i 2022 for desse fire åra er kr. 5 472 300,-.  2021 (år 2): totalt 9 x kr. 243 100,- = kr. 2 187 900,-  2020 (år 3): totalt 7 x kr. 172 900,- = kr. 1 210 300,-  2019 (år 4): totalt 7 x kr. 85 700,- = kr. 599 900,-  2018 (år 5): totalt 21 x kr. 70 200,- = kr. 1 474 200,-  **Vurdering og konklusjon:** Aktuelle sektorar/einingar som vil møte flyktningar som kjem til kommunen er informert om situasjonen, og stiller seg positive til å kunne hjelpe. Situasjonen er ekstraordinær og det er framleis uviss kor stort behovet for busetting blir i år. Det er likevel viktig at vi som både kommune og samfunn er førebudde på å ta i mot dei som får innvilga vern i Noreg, både frå Ukraina og andre grupper som skal busettast i Noreg. Det er ute i kommunane flyktningane skal bu og få kvardagen attende.  Hareid kommune er i gong med å kartlegge eigna bustader for busetting av flyktningar. Kommunen har få kommunale bustader som er ledige, så eit godt samarbeid med private utleigarar vert viktig.  På oppmoding frå Integrerings- og mangfaldsdirektoratet (IMDi) vil Hareid kommune busette til saman 60 flyktningar i 2022.  Likestillingsmessige sider ved saka:  Konsekvensar for folkehelsa:  Miljøkonsekvensar: Økonomiske konsekvensar: *Tilskotsordninga dekker desse*  Beredskapsmessige konsekvensar: Konsekvensar for barn og unge:   |  |  | | --- | --- | | Ragnhild Velsvik Berge | Ingeborg Bjåstad | | kommunedirektør | flyktningkonsulent | |